Poésies de Marie de France (Roquefort)/Fable II
# Poésies de Marie de France (Roquefort)/Fable II

### FABLE II.

Ce dist dou Leu è dou Aignel Qui béveient à un rossel ; Li Lox à la sorse béveit E li Aigniaus à-vaul esteit. Iriéement parla li Luz Ki mult esteit cuntraliuz ; Par mautalent palla à lui

Tu m’as, dist-il, fet grant anui. Li Aignez li ad respundu : Sire ! eh quoi dunc ? ne veis-tu,10 Tu m’as ci ceste aigue tourblée N’en puis boivre ma saolée ; Autresi m’en irai, ce crei, Cum jeo ving tut murant de sei. Li Aignelés adunc respunt : Sire, jà bévez vus à-munt, De vus me vient kankes j’ai beu ? Qoi, fist li Lox, maldis me tu. L’Aigneax respunt, n’en ai voloir ; Li Loux li dit : jeo sai de voir,20 Ce méisme me fist tes Père

A ceste surce ù od lui ère. Or ad sis mois, si cum jeo crei Qu’en retraiez, feit-il, sor mei ? N’ière pas neiz, si cum jeo cuit ; E coi pur ce, li Lus a dit, Jà me fuz tu ore cuntraire E chose ke tu ne deiz faire ; Dunc prist li Lox, l’Engniel petit As denz l’estrangle, si l’ocist.30

Ci funt li riche Robéur, Li Vesconte è li Jugéur, De cax k’il unt en lur Justise ; Fauxe aqoison par cuveitise,

Truevent assez pur ax cunfundre, Suvent les funt as Plais semundre ; La char lur tolent è la pel, Si cum li Lox fist à l’Aingniel.

* ↑ La Fontaine, liv. I, fab. X. Le Loup et l’Agneau. Phædr., lib. I, fab. I. Lupus et Agnus. Romulus, lib. I, fab. II, idem. AEsop., fab. 233. Anonym, Nilant., fab. III. Vincent. Bellovac. In Specul. Historial.
* ↑ Petit agneau, agnellus, diminutif d’agnus.
* ↑ Ruisseau, rivulus. Prononcez agneau et à la rime ruisseau.
* ↑ Prononcez lous.
* ↑ Se tenoit plus bas. Stabat ad vallem.
* ↑ En colère, en courroux, iratè.
* ↑ Méchant, querelleur, contrarius.
* ↑ Colère, emportement.
* ↑ Lui parla, lui adressa la parole.
* ↑ Chagrin, offense, de noxia,
* ↑ Tu m’as troublé cette eau.
* ↑ À ma suffisance, ce dont j’ai besoin.
* ↑ Pareillement, de même.
* ↑ Mourant de soif.
* ↑ Le jeune agneau répondit sur-le-champ.
* ↑ Au-dessus de moi ; ad montem.
* ↑ Tout ce que.
* ↑ Tu me maudis.
* ↑ Prononcez l’Agneau,
* ↑ Dessein, volonté, desir.
* ↑ Je sais de bonne part.
* ↑ Que ton père me fit la même chose.
* ↑ Ère, j’étois, eram, où j’étois avec lui.
* ↑ Que tous ne cessez de médire de moi.
* ↑ Je n’étois pas né, du moins je le pense.
* ↑ Et pourquoi.
* ↑ Avec ses dents.
* ↑ Ci, ainsi, sic.
* ↑ Les gens riches ou puissants, qui peuvent voler avec impunité.
* ↑ Lieutenant de comte, vice-comes.
* ↑ Les juges.
* ↑ Prononcez çaux, ceux.
* ↑ Domaine, terre, district, seigneurie, arrondissement.
* ↑ Fausse occasion.
* ↑ Prononcez aux, eux.
* ↑ Appeler à l’audience, mander au tribunal ; voyez la note historique de la fable XLVIII.
* ↑ Enlèvent.
* ↑ Prononcez la peau.
* ↑  Tu me fais, fait-il, grant anui.
* ↑  Por coi, fait-il, maudis me tu ? Cil li a dit, n’en ai voloir ;
* ↑  Or a sis mois, ice vous di, Qu’en demandez, fait-il, à mi ; Ne fui pas nez si com je croi.
* ↑  Jà me fais tu ore contraire. Et ce que ne déusse faire
* ↑  Li Visconte et li Contéour. ﻿ou Li mal-Conte et li Jugéour.
